text: Seks personer skadet i uheld 
  06 oktober 2014 kl. 04.21
  Fire biler impliceret i uheld på Esbjerg-motorvejen søndag aften
  E20 måtte lukkes i begge retninger søndag aften efter fire biler var impliceret i et uheld kl. 21.36. Det skete ved Holsted i sporet, der går i vestlig retning.
  En bil med trailer, der kørte med 80 km/t, blev pludselig torpederet bagfra af en anden bil. En tredje bil bremsede op og satte katastrofe-blinket til, men blev alligevel ramt bagfra af en fjerde bil.
  Seks personer må på skadestuen. Ingen af dem er dog alvorligt skadet.
  Autoværnet blev ramt og ødelagt. Mens der blev arbejdet på at reparere det, lukkede politiet motorvejen for trafik.
  